Roaldas Gadonas

Roaldas Gadonas (1954 m. vasario 15 d. Kupiškyje – 2025 m. balandžio 5 d. Vilniuje)Roaldas Gadonas. Visuotinė lietuvių enciklopedija. 2019-01-02. Nuoroda tikrinta 2025-04-07.In Memoriam. Roaldas Gadonas (1954–2025). VU Fizikos fakultetas. Nuoroda tikrinta 2025-04-07. – Lietuvos fizikas.

 Biografija 
1972 m. baigė Kupiškio vidurinę mokyklą. 1977 m. baigė Vilniaus valstybinį universitetą. 1984 m. Baltarusijos TSR Mokslų akademijoje apgynė fizikos ir matematikos mokslų kandidato (dabar – mokslų daktaro) disertaciją tema „Polimetininių fotosensibilizuojančių dažų, sugeriančių matomajame diapazone, pikosekundiniai energijos relaksacijos procesai“ (vadovas Algis Petras Piskarskas).Lietuvos mokslininkų (registruojamų pagal išduotus mokslo laipsnių diplomus) sąrašas: Fiziniai mokslai . Nuoroda tikrinta 2009-01-13.

Nuo 1977 m. buvo Vilniaus universiteto dėstytojas, nuo 2002 m. – profesorius. Stažavosi Umea (Švedija), Bairoito, Jenos (Vokietija) technikos, Bordo universitetuose, Cukubos (Japonija) elektrotechnikos laboratorijoje. Vilniaus universiteto Lazerinių tyrimų centro Lazerių nanofotonikos grupės vadovas.

Nuo 1993 m. buvo tikrasis SPIE draugijos narys.Jadvyga Jasevičiūtė, Juozas Justinas Slavėnas. Kvantinės elektronikos katedra. Dvidešimt penkeri darbo metai. Vilnius: Vilniaus universitetas, 1999. – 44 p.

2017 m. laikinai ėjo Vilniaus universiteto Fizikos fakulteto dekano pareigas.

R. Gadonas buvo ilgametis studentų mokslinių konferencijų „Laisvieji skaitymai“ Fizikos fakultete organizatorius.Lazerinių tyrimų centras: Dr. Roaldas Gadonas. Nuoroda tikrinta 2009-01-13.

 Mokslinė veikla 
Svarbiausios mokslinių tyrimų sritys – ultrasparčiųjų vyksmų lazerinė spektroskopija, Frenkelio eksitonų dinamika molekuliniuose nanodariniuose, netiesinė optinė mikroskopija, lazerinė fluorescencinė diagnostika, lazerinė daugiafotonė polimerizacija, lazerių taikymas medicinoje. Daugiau kaip 230 mokslinių publikacijų autorius ir bendraautoris.

 Bibliografija 
 Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. Fizika: vadovėlis biomedicinos ir fizinių mokslų studentams. Vilnius: Vilniaus universiteto leidykla, 2003. T.1, 212 p.:iliustr. ISBN 9986-19-595-0
 Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. Fizika: vadovėlis biomedicinos ir fizinių mokslų studentams. Vilnius: Vilniaus universiteto leidykla, 2004. T.2, 351 p.:iliustr. ISBN 9986-19-743-0
 Roaldas Gadonas, Aleksandr Dementjev, Mikas Vengris, Dalia Kaškelytė, Martynas Barkauskas, Arūnas Čiburys. Kinetinės spektroskopijos laboratoriniai darbai. Vilnius: TEV, 2008. – 51 p.:iliustr.

 Įvertinimas 
 1999 m. – Lietuvos mokslo premija už darbų ciklą „Ultratrumpieji šviesos impulsai: generavimas, valdymas, taikymai (1988–1998)“ (kartu su Aleksandru Dementjevu, Valdu Sirutkaičiu, Valerijumi Smilgevičiumi).Lietuvos mokslų akademija: 1999 m. Lietuvos mokslo premijų laureatai.

 Šaltiniai 

 Nuorodos 
 Apie dr. Roaldą Gadoną VU FF Kvantinės elektronikos katedros tinklalapyje

Kategorija:Lietuvos fizikai
Kategorija:Lietuvos pedagogai
Kategorija:Lietuvos mokslo premijos laureatai